KZN-fietsryer kritiek ná motor hom trefFoto: Netcare911 ŉ Fietsryer is Donderdagmiddag kritiek beseer nadat ŉ motor hom aan die KwaZulu-Natalse suidkus getref het. “Die man het ŉ paar meter van sy fiets af gelê toe paramedici by die toneel opgedaag het,” het Chris Botha, woordvoerder vir Netcare 911, gesê. “Hy is na ŉ hospitaal geneem vir verdere behandeling.” Die oorsaak van die ongeluk is nog nie bekend nie. Die polisie sal verdere ondersoek instel.